EkBass/fiwiki-20250220-pages-articles huggingface dataset:
Saladin

thumb|Saladinin rintakuva Kairon Sitadellissa. Saladin (, , ; n. 1138 Tikrit – 4. maaliskuuta 1193 Damaskos) oli kurdilainen muslimihallitsija, joka perusti aijubidien dynastian Egyptissä ja Syyriassa. Hän taisteli myös ristiretkeläisiä vastaan ja tuli tunnetuksi sotataidoistaan ja armeliaisuudestaan. ==Henkilöhistoria== Saladin oli syntyjään kurdi. Vuonna 1152 hän astui Syyrian hallitsijan Nur al-Dinin palvelukseen ja osoitti pian pätevyytensä taisteluissa ristiretkivaltioita vastaan. Hänen sedästään Shirkuhista tuli 1169 Egyptin visiiri, mutta setä kuoli kahden kuukauden kuluttua, ja Saladin otti hänen paikkansa. Saladin teki Egyptistä aijubidien vasallivaltion Egyptin fatimidihallitsijoiden valituksista huolimatta. Hän syrjäytti Egyptin kalifaatin 1171 ja otti sulttaanin arvonimen. Saladin ei Nur al-Dinin käskyistä huolimatta halunnut aloittaa sotaa Jerusalemin kuningaskuntaa vastaan, ja siksi Nur al-Din oli jo aloittamassa sodan Saladinia vastaan mutta kuoli vuonna 1174. Saladin käytti tilannetta hyväkseen ja valtasi Damaskoksen mutta hän ei kyennyt valtaamaan kahta tärkeää kaupunkia Aleppoa ja Mosulia, joita Nur al-Din oli hallinnut. Vuonna 1187 Saladin hyökkäsi Jerusalemin kuningaskuntaa vastaan ja murskasi kuningaskunnan joukot Hattinin taistelussa. Hän myös vangitsi Jerusalemin kuninkaan Guy de Lusignanin. Jerusalemin kaupungin Saladin valtasi 3. lokakuuta 1187. Pian kaikki kaupungit Tyrosta lukuun ottamatta olivat hänen hallussaan. thumb|Saladinin hauta Damaskoksessa vuonna 2008. Jerusalemin kukistuminen sai aikaiseksi kolmannen ristiretken, jossa läntinen kristikunta valtasi takaisin Akkon kaupungin. Englannin kuningas Rikhard I Leijonamieli löi Saladinin Arsufin taistelussa vuonna 1191. Saladin ja Rikhard sopivat vuonna 1192, että Jerusalem pysyisi muslimien käsissä mutta olisi avoin kristityille pyhiinvaeltajille. Saladin kuoli seuraavana vuonna 4. maaliskuuta 1193 Damaskoksessa. Hänen muistokseen Damaskokseen rakennettiin mausoleumi. ==Populaarikulttuurissa== Saladinin hahmo on mukana Ridley Scottin vuonna 2005 ohjaamassa elokuvassa Kingdom of Heaven - Taivas maan päällä ja Peter Flinthin vuonna 2007 ohjaamassa elokuvassa Arn – Temppeliritari, jossa hänet esitetään viisaana ja armeliaana johtajana. Assassin’s Creed -tietokonepelissä kaduilla toimivat julistajat mainitsevat Saladinin nimen. Saladin on mukana yhtenä tärkeimmistä hahmoista peleissä Civilization IV, Stronghold: Crusader ja Medieval 2: Total War: Kingdoms. Age of Empires II ja Stronghold: Crusader -pelissä on Saladiniin liittyvä osio. == Lähteet == == Aiheesta muualla == * * * * * * * * Luokka:Hallitsijat Luokka:Kurdit Luokka:Ristiretket Luokka:1130-luvulla syntyneet Luokka:Vuonna 1193 kuolleet Luokka:Seulonnan keskeiset artikkelit
Tähtijärjestelmä

Tähtijärjestelmä on useamman tähden muodostama kaksoistähti, kolmoistähti, nelostähti ja niin edelleen. Tähtijärjestelmissä komponentit kiertävät toisiaan painovoiman sitomina. Järjestelmän tähdet ovat aina lähellä toisiaan, eri tähtijärjestelmät kaukana toisistaan. Termiä tähtijärjestelmä käytetään joskus myös tarkoitettaessa galaksia tai tähtijoukkoa. Myös yhtä tähteä yhdessä sitä kiertävän planeettajärjestelmän kanssa voidaan kutsua tähtijärjestelmäksi.Astronomers discover a nearby star system just like our own Solar System, Joint Astronomy Centre, press release, July 8, 1998. Accessed on line September 23, 2007.Life unlikely in asteroid-ridden star system, Maggie McKee, NewScientist.com news service, July 7, 2004. Accessed on line August 27, 2009. == Tähtijärjestelmiä == === Kaksoistähtiä === * Sirius, tähtitaivaan kirkkain tähti * Epsilon Aurigae, pimennysmuuttuja === Kolmoistähtiä === * Pohjantähti (Alfa Ursae Minoris), pohjoinen napatähti * Alfa Centauri, Aurinkoa lähimpänä oleva tähti === Useamman tähden järjestelmiä === * Mizar, Otavan tähtikuvion tunnettu kaksoistähti, myöhemmin on havaittu molempien komponenttien itsekin olevan kaksoistähtiä * HD 98800, neljän tähden tähtijärjestelmässä on lisäksi kaksi erikoista pölykiekkoa * Psi1 Aquarii, viiden tähden järjestelmä == Lähteet == == Aiheesta muualla == Luokka:Tähdet Luokka:Seulonnan keskeiset artikkelit
Valmiusyhtymä

Valmiusyhtymä on Suomen puolustusvoimien rauhanajan prikaati, meripuolustusalue tai lennosto, joka pitää yllä korkeaa valmiutta. Valmiusyhtymien perustamilla joukoilla luodaan yhdessä muiden joukkojen kanssa poliittis-sotilaallisen painostuksen sekä strategisen iskun ennaltaehkäisyn ja torjunnan valtakunnallinen kyky. Valmiusyhtymällä tulee olla valmius vastaanottaa johdettavakseen 1–2 sille alun perin orgaanisesti kuulumatonta joukkoyksikköä, jotka voivat olla esimerkiksi taistelua tukeva tykistöpatteristo tai kolmen orgaanisen jääkäripataljoonan lisänä taisteleva jääkäripataljoona, kaksi jääkäripataljoonaa tai mekanisoitu taisteluosasto, jossa voi olla taistelevia panssarivaunuja ja/tai taistelua tukevia telahaupitseja. Näin ollen valmiusyhtymä jo perusratkaisussaan on muunnoksin tarpeen mukaan vahvistettavissa oleva sotatoimiyhtymä eikä koostumukseltaan vakioprikaati, jota vain satunnaisesti vahvistetaan. == Maavoimat == Maavoimien valmiusyhtymät ovat: * Kainuun prikaati * Karjalan prikaati * Porin prikaati Aikanaan jokaiselle kolmelle maanpuolustusalueelle, myöhemmille operatiivisille sotilaslääneille koulutettiin ja varustettiin vuoteen 2008 mennessä Prikaati 2005 -mallin mukainen valmiusprikaati, joka oli aikaisempia sodan ajan jääkäriprikaateja kevyempi, nopeammin liikkuva ja tulivoimaisempi. Nykyisin valmiusyhtymät toimivat itsenäisinä joukko-osastoina maavoimien esikunnan alaisuudessa. Prikaatin henkilöstön määrä on noin 5 000 henkeä. Kantahenkilöstöä niissä on suhteellisesti enemmän kuin jääkäriprikaateissa ja reserviläisiä kutsutaan nykyistä useammin kertausharjoituksiin. Näin valmiusprikaatit saadaan tarvittaessa taisteluvalmiiksi lyhyellä liikekannallepanoajalla. Valmiusprikaatien esikunnat ja komentopaikat on sijoitettu ajoneuvoihin. Karjalan ja Porin prikaatien perustamat valmiusyhtymien esikunnat sijoitetaan Pasi-vaunuihin, Kainuun prikaatissa esikunta sijoitetaan Nasu-telakuorma-autoihin. Yhtymien pääkalustona ovat Kainuun prikaatissa Nasut, Karjalan prikaatissa CV9030-rynnäkköpanssarivaunut ja Leopard 2A4 -taistelupanssarivaunut sekä Porin prikaatissa Pasit. Kaikilla kolmella prikaatilla on moderni ja liikkuva tykistöjärjestelmä, joka perustuu Patria 155 K 98 -kanuunoihin sekä voimakkaaseen ja liikkuvaan kranaatinheittimistöön, joka on Karjalan ja Porin prikaateissa sijoitettu AMOS-kranaatinheitinajoneuvoihin. == Merivoimat == Merivoimien valmiusyhtymät ovat: * Rannikkolaivasto * Rannikkoprikaati == Ilmavoimat == Ilmavoimien valmiusyhtymät ovat: * Karjalan lennosto * Lapin lennosto * Satakunnan lennosto == Aiheesta muualla == * Puolustusvoimat, Haku: Valmiusyhtymä *
Piste (välimerkki)

Piste on typografinen välimerkki. Se on yksi niin kutsutuista isoista välimerkeistä, joita käytetään virkkeen päättämiseen. == Piste suomen kielessä == Pisteellä on suomen kielessä useita käyttötarkoituksia: * Virke päätetään pisteellä. * Piste luvun perässä ilmaisee järjestyslukua. Esimerkiksi 1. tarkoittaa ensimmäinen. * Piste laitetaan myös yleisesti suomen kielessä käytössä olevien katkolyhenteiden perään. Esimerkiksi jne. (ja niin edelleen), ks. (katso), yms. (ynnä muuta sellaista). * Ajanilmauksissa tunnit, minuutit ja sekunnit erotetaan toisistaan pisteellä, esimerkiksi kello 14.15. * Päivämäärien ilmaisussa vuorokaudet, kuukaudet ja vuodet erotetaan toisistaan pisteellä, esimerkiksi Synnyin 7.5.1950. Pistettä käytetään usein virheellisesti numeroissa tuhansien erottimena, esimerkiksi 1.000.000 euron lottovoitto. Oikea tuhaterotin on välilyönti (1 000 000 euron lottovoitto). == Piste muissa kielissä == * Englannin kielessä piste on desimaalien erotin, esimerkiksi 1.5 miles. * Muun muassa saksan ja espanjan kielessä pistettä käytetään virallisesti tuhaterottimena, esimerkiksi luku 1122 on näillä kielillä tuhaterottimella varusteltuna "1.122".https://numero.wiki/1122 == Piste tietokoneissa == Tietokoneissa . koodataan eri merkistöissä seuraaville arvoille: :ASCII: 0x2E :Unicode: U+002E == Katso myös == *Luettelo suomen kielen lyhenteistä ==Lähteet== == Aiheesta muualla == Luokka:Välimerkit
Kieliopillinen luku

Kieliopillinen luku (tai lyhyesti luku; latinaksi numerus) on kieliopillinen kategoria, joka ilmaisee asioiden määrää. Useimmissa kielissä on yksikkö (singulaari) ja monikko (pluraali). Monissa kielissä on kuitenkin myös ns. monikollisia sanoja (plurale tantum), joita käytetään vain monikossa. Jotkut kielet kuten kiina eivät merkitse monikollisuutta, vaan se on pääteltävä asiayhteydestä. Joissain kielissä on lisäksi kaksikko (duaali) tai jopa kolmikko (triaali), jotka ilmaisevat täsmällistä määrää asioita tai esineitä. Kielissä on persoonapronominit ovat usein sekä yksikössä että monikossa. Jos kielessä yleensä on muita numeruksia, niin ne ilmenevät ainakin persoonapronomineissa. Esimerkiksi saamen kielessä on kaksikkopronominit, jotka tarkoittavat täsmälleen kahta henkilöä (esimerkiksi 'me kaksi'), mutta substantiiveilla ei ole kaksikkomuotoja. Myös verbeillä voi olla persoonamuotoja, jotka ilmaisevat luvun. ==Lähteet== * Luokka:Kielioppi
Magna Carta

Magna Carta (latinaa, suomeksi ”suuri peruskirja”) on Britannian julkista valtaa rajoittava säädöskokoelma vuodelta 1215. Se vastaa osittain muiden maiden perustuslakeja. Magna Carta säädettiin alun perin rajoittamaan Englannin kuninkaan Juhana Maattoman valtaa. Tyytymättömät aateliset katsoivat joutuneensa kärsimään taloudellista vääryyttä kuninkaan menetettyä paljon Englannin maita Ranskassa, joten he pakottivat kuninkaan allekirjoittamaan säädökset. Magna Carta käsitti 63 lausetta, joissa kuvattiin aatelisten erioikeuksia ja oikeuksia, joita kuningas lupasi suojella ja kunnioittaa. Lauseisiin kuului muun muassa kuninkaan metsäalan pienentäminen ja tiettyjen verojen poistaminen. Lauseessa 39 todettiin, että ketään ei saa vangita ilman oikeudenkäyntiä, ja lauseessa 40, että kukaan ei voi ostaa tai evätä oikeutta. Magna Carta allekirjoitettiin Runnymeden niityllä lähellä Windsoria järjestetyssä kokouksessa 15. kesäkuuta 1215. Vaikka kuningas allekirjoitti Magna Cartan, hän katsoi itse senkin jälkeen olevansa kaikkien lakien lähde ja siksi myös lain yläpuolella. Juhana aloitti nopeasti sodan aatelisia vastaan, jotka saivat tukea Ranskan kuninkaalta. Hän kuoli jo seuraavana vuonna. Juhanan kuoltua kuninkaaksi nousi hänen alaikäinen poikansa Henrik III, jonka valtakunnan aateliset hyväksyivät hallitsijakseen ja sisällissota päättyi. Henrikin nimissä toimivat sijaishallitsijat antoivat Magna Cartan uudestaan hieman heikennettynä versiona, joka palautti kuninkaalle hallitsijan oikeudet. Sijaishallitsijat antoivat vielä kolmannen, uudistetun Magna Cartan, ja Henrik itse antoi täysi-ikäiseksi tultuaan neljännen version vuonna 1225. Henrik III hallitsi Englantia 56 vuotta, jona aikana Magna Carta vakiintui osaksi Englannin valtiosääntöä. Viimeisen kerran Magna Cartan antoi Edvard I:n parlamentti vuonna 1297 vahvistamalla Henrik III:n vuoden 1225 version. Magna Carta on toiminut esikuvana myöhemmille perustuslaeille ja ihmisoikeusjulistukselle. Alkuperäisen version oikeudet koskivat lähinnä vain ”vapaita miehiä”, mutta sittemmin sitä on laajennettu antamaan koko kansalle yhä laajempi suoja julkisen vallan käyttäjiä vastaan. Magna Cartaa levitettiin tiettävästi ainakin 50 kappaletta, ja niistä on säilynyt 24. Alkuperäistä Juhana Maattoman vuonna 1215 sinetillään vahvistamaa on jäljellä neljä. Henrik III:n vuonna 1217 allekirjoittama Charter of the Forest on Magna Cartan rinnakkaislaki, joka palauttaa aatelisille miehille valtuudet operoida kruunun mailla entiseen tapaan kuninkaan heikennettyä kyseisiä oikeuksia. == Lähteet == == Aiheesta muualla == * Grand Lodge of British Columbia and Yukon: Magna Carta. Magna Cartan alkuperäinen latinankielinen teksti ja englanninkielinen käännös. * legislation.gov.uk: Magna Carta (1297). Magna Carta nykyisin voimassa olevilta osiltaan lisäyksineen. Luokka:1210-luku Luokka:Perustuslait Luokka:Yhdistyneen kuningaskunnan historia Luokka:Englannin keskiaika Luokka:Seulonnan keskeiset artikkelit
Weber (yksikkö)

Weber (tunnus: Wb) on SI-järjestelmän magneettivuon yksikkö. Yksi weber on sellainen magneettivuon määrä, joka sekunnin aikana tasaisesti nollaan pudotessaan aiheuttaa johdinsilmukkaan yhden voltin suuruisen sähkömotorisen voiman. Yksikkö on nimetty saksalaisen fyysikon Wilhelm Eduard Weberin (1804–1891) mukaan. SI-järjestelmän perusyksiköissä weber on \dfrac{\mbox{kg} \cdot \mbox{m}^2}{\mbox{s}^2 \cdot \mbox{A}}, johdetuissa yksiköissä V*s eli volttisekunti. == Lähteet == ==Kirjallisuutta== * Luokka:Magneettivuon yksiköt Luokka:SI-järjestelmän johdannaisyksiköt
Tesla (yksikkö)

Tesla (tunnus T) on SI-järjestelmän magneettivuon tiheyden yksikkö. Yksi tesla on magneettivuon tiheys, joka muodostuu weberin magneettivuon kulkiessa neliömetrin pinta-alan läpi. Tesla voidaan muuntaa muiksi yksiköiksi: 1 \, \operatorname{T} = 1 \, \frac{\operatorname{Wb}}{\operatorname{m}^2} = 1 \, \frac{\operatorname{V}\cdot\operatorname{s}}{\operatorname{m}^2} . Yksikkö on nimetty Nikola Teslan mukaan. Joskus käytetään magneettivuon tiheyden yksikkönä myös cgs-järjestelmään perustuvaa gaussia (tunnus G tai Gs), joka ei ole SI-yksikkö. Teslan ja gaussin välinen suhde voidaan ilmaista muodossa 1 \, \operatorname{T} = 10000 \, \operatorname{Gs} \quad \Leftrightarrow \quad 1 \, \operatorname{Gs} = 10^{-4} \, \operatorname{T}. ==Esimerkkejä== Seuraavat esimerkit on listattu kasvavan magneettikentän voimakkuuden mukaan. * 3,2 × 10−5 T (31,869 μT) – Maan magneettikenttä pisteessä 0° leveyttä, 0° pituutta * 5 × 10−3 T (5 mT) – tyypillinen jääkaappimagneetti * 0,3 T – tyypillinen auringonpilkku * 1,25 T – magneettivuon tiheys neodyymimagneetin pinnalla * 1 T – 2,4 T – magneettivuon tiheys tyypillisen kaiuttimen käämin sisällä * 1,5 T – 3 T – lääketieteellisen magneettikuvauslaitteen magneettivuon tiheys normaalikäytössä; kokeellisesti jopa 17 T * 4 T – CERNissä käytetyn suprajohtavan magneetin magneettivuon tiheys * 8 T – Large Hadron Colliderin magneettien magneettikenttä * 13 T – ITER-fuusioreaktorissa käytettyjen magneettien kenttä * 14,5 T – Fermilabin kiihdyttimen ohjausmagneetin korkein mitattu kenttä * 16 T – Magneettikenttä, joka vaaditaan sammakon leijuttamiseen diamagneettisella levitaatiolla; julkaisu sai vuoden 2000 fysiikan Ig Nobel -palkinnon) * 27 T – Suprajohtavien sähkömagneettien korkein magneettivuon tiheys kryogeenisissa lämpötiloissa * 45,5 T – Suurin Maassa saavutettu jatkuva magneettikenttä * 100 T – Valkoisen kääpiön magneettikentän suuruusluokka * 108 – 1011 T (100 MT – 100 GT) – Magnetar-tyyppisen neutronitähden magneettikentän suuruusluokka == Lähteet == * International system of units === Viitteet === ==Kirjallisuutta== * Luokka:Magneettivuon tiheyden yksiköt Luokka:SI-järjestelmän johdannaisyksiköt Luokka:Seulonnan keskeiset artikkelit
Gary Larson

Gary Larson (s. 14. elokuuta 1950 Tacoma, Washington, Yhdysvallat) on yhdysvaltalainen pilapiirtäjä, joka tunnetaan Kaukana poissa -sarjan tekijänä. ==Elämä ja ura== Larson syntyi Washingtonissa vuonna 1950. Hän soitti lukioaikoina kitaraa ja banjoa. Hän luki Washingtonin osavaltionyliopistosta viestinnän tutkinnon. Työskennellessään musiikkiliikkeessä Larson alkoi piirrellä pilakuvia, ja hän lähetti vuonna 1976 kuusi piirrostaan seattlelaiseen sanomalehteen. Vuonna 1979 Larsonin piirroksia julkaistiin Seattle Times -lehdessä nimellä Nature’s Way. Kun kalifornialainen San Francisco Chronicle alkoi syndikoida Nature’s Wayta, se antoi sarjalle nimeksi The Far Side (suomeksi Kaukana poissa tai Harhama). Sarjasta tuli hyvin suosittu, ja Larson teki sitä tammikuuhun 1995 saakka, jolloin sitä julkaisi yli 1 900 sanomalehteä. Larson lopetti sarjan, koska ajatteli sen jo toistavan itseään. Sen jälkeen Larson on julkaissut useita pilapiirroskokoelmia kirjana, ja hänen suosionsa on säilynyt. Kaukana poissasta tehtiin animaatioelokuvat vuosina 1994 ja 1997. Larson julkaisi vuonna 2020 kolme uutta pilapiirrosta 25 vuoden tauon jälkeen. Ne ovat samantyylisiä kuin Larsonin vanhatkin piirrokset, mutta Larson teki ne digitaalisella piirtoalustalla eikä kynällä. Larsonin tyyliä on kutsuttu surrealistiseksi. Hänen ihmisenkaltaiset eläinhahmonsa esimerkiksi asuvat usein taloissa aitojensa suojissa. Larson on saanut muun muassa Newspaper Panel Cartoon -palkinnon 1985 ja 1988 sekä Reuben-palkinnon 1990 ja 1994. Hänen mukaansa on nimetty hyönteiset Strigiphilus garylarsoni, Serratoterga larsoni ja Garylarsonus. Larson meni naimisiin vuonna 1987. Hän harrastaa musiikkia ja ympäristönsuojelua. == Lähteet == Luokka:Yhdysvaltalaiset pilapiirtäjät Luokka:Vuonna 1950 syntyneet Luokka:Elävät henkilöt
Napalm

Napalm (lyhenne sanoista nafteeni- ja palmitiinihappo) on palavaa hyytelöä, joka koostuu bensiinistä ja siihen sekoitetuista nafteeni- ja palmitiinihapon alumiinisuoloista. Napalmia käytetään muun muassa palopommien valmistukseen, raketteihin, liekinheittimiin ja palomiinoihin. Napalmin asevaikutuksen tärkeä osa on sen tarttuminen pintaan (iho, taistelukalusto, jne.). Napalmilla voi vähentää kemiallisten aseiden vaikutusta, koska sen palolämpötila on riittävän korkea rikkomaan niiden kemiallisen rakenteen. Liittoutuneet käyttivät napalmia toisessa maailmansodassa liekinheittimissä ja pommittaessaan Saksan ja Japanin kaupunkeja. YK:n joukot käyttivät napalmia Korean sodassa ja yhdysvaltalaiset käyttivät sitä Vietnamin sodassa. YK:n ”Sopimus eräistä konventionaalisista aseista” kielsi napalmin ja muiden polttavien aseiden käytön siviilihenkilöitä vastaan vuonna 1980, mutta useat maat, mukaan lukien Venäjä ja Yhdysvallat ovat ratifioineet sopimuksen vain osittain ja pidättävät itsellään oikeuden käyttää polttavia aseita. Perinteinen napalm palaa 15–30 sekuntia, sen parempi johdos napalm B voi palaa jopa kymmenen minuuttia.CBRNE - Incendiary Agents, Napalm: eMedicine Emergency Medicine. Emedicine.medscape.com-Retrieved on 2010-02-11 Napalm B:n koostumus on tavallisimmin 21 % bentseeniä, 33 % bensiiniä (joka itsekin sisältää bentseeniä noin 1–4 %) ja 46 % polystyreeniä. Sitä on vaikeampi saada syttymään kuin perinteistä napalmia. Napalm sytytetään jollain luotettavalla pyroteknisellä sytyttimellä, kuten termiitillä (perinteiset) tai valkoisella fosforilla (uudemmat). Fosforilla terästettyä napalmia on mahdoton sammuttaa esimerkiksi vedellä, koska valkoinen fosfori sytyttää napalmin uudelleen tuleen. Palavaa fosforia on erittäin vaikea sammuttaa, sillä se palaa vedessäkin. Ainoa tapa sammuttaa se on eristää paloalue hapesta. Palava fosfori hajottaa veden vedyksi ja hapeksi, joten tulen voima vain kasvaa; hapen voi poistaa parhaiten hautaamalla palavan aineen happea sisältämättömään aineeseen, parhaiten hiekkaan. Toinen mahdollisuus on tulta tukahduttava sammutusjauhe. Myös inerttejä kaasuja, kuten hiilidioksidia ja halonia, on kokeiltu vaihtelevalla menestyksellä tähän tarkoitukseen. Napalmin palaessa muodostuva lämpötila voi olla 800 °C – 1 200 °C.Elizabeth Omara-Otunnu. University of Connecticut Advance. Napalm Survivor Tells of Healing After Vietnam War. November 8, 2004. == Lähteet == * === Viitteet === == Aiheesta muualla == Luokka:Polttotaisteluaseet Luokka:Seulonnan keskeiset artikkelit
Kranaattikonekivääri

Kranaattikonekivääri on kerta- ja sarjatulta ampuva ase, joka ampuu luotien sijasta räjähtäviä kranaatteja. Kranaattikonekivääri on tavallaan pienikaliiperinen konetykki. Niitä käytetään jalkaväen tukiaseena konekiväärin lailla. Kranaattikonekivääri sopii mainiosti avoimeen maastoon suuren tulinopeutensa vuoksi, mutta peitteisessä maastossa, esimerkiksi metsäisellä alueella sen hyöty on rajallisempi. Yhdysvallat aloitti kranaattikonekiväärien kehityksen jo 1960-luvulla Vietnamin sodan aikana. Niillä voidaan ampua sekä suoraa, että epäsuoraa tulta. Kranaattikonekivääreitä on suosittu erityisesti entisen Varsovan liiton maissa. ==Käyttö Suomessa== Suomessa neuvostoliittolaiset 30 mm AGS-17-kranaattikonekiväärit on otettu käyttöön 1993. Ne ovat Saksan liittotasavallan myymiä entisen Saksan demokraattisen tasavallan kansanarmeijan aseita. Nykyään Suomen puolustusvoimilla on käytössään Heckler & Koch GMG -nimikkeellä 40 KRKK 2005 kaupunki-, erikois- ja rannikkojääkärikomppanioissa sekä laivastossa. Suomessa kranaattikonekivääriä on suunniteltu käytettäväksi asutuskeskustaistelussa sen suuren tulivoiman vuoksi. == Lähteet == ==Aiheesta muualla== *Modern Firearms: Automatic grenade launchers Luokka:Konekiväärit
Ballistinen ohjus

Ballistinen ohjus on lentävä ohjus, joka laukaistaan raketin lailla lähes pystysuoraan korkealle lentoradalle, josta raketti tai sen kärki putoaa ballistisesti kohteeseen. ==IRBM, ICBM, ydinohjus== Termiä käytetään nykyään pääosin keskimatkan (Intermediate Range Ballistic Missile, IRBM) ja mannertenvälisistä (Intercontinental Ballistic Missile, ICBM) ohjuksista, jotka lentävät lähiavaruuteen asti ja poltettuaan polttoaineensa seuraavat ballistista rataa painovoiman vetämänä kohteeseensa. Pitkän matkan ja mannertenväliset ballistiset ohjukset pystyvät saavuttamaan minkä tahansa paikan maapallolla ja niitä käytetään lähes yksinomaan ydinaseiden kuljetukseen. Niitä oli kylmän sodan aikana tuhansia ja niiden ydinkärkiä moninkertainen määrä. MIRV-ohjuksissa on kuusikin ydinkärkeä, jotka pystytään kohdistamaan eri maaleihin. ==Torjunta== Ballististen ohjusten torjunta on melko vaikeaa, koska laukaisusta maaliin osumiseen kuluu vain noin 10–30 minuuttia ja raketti ja sen asekuorma liikkuvat likimain nopeudella, jolla satelliitit liikkuvat matalalla kiertoradalla eli noin 7–8 km/s. Persianlahden sodassa Irakin keskimatkan Scud-ohjusten laukaisut ja radat havaittiin Yhdysvaltain ilmavoimien DSP-ennakkovaroitussatelliiteilla ja Patriot- torjuntaohjuksille tarvittavat koordinaatit laskettiin jossakin Yhdysvalloissa. Laajemmassa sodassa, jossa ohjusten määrä voisi olla tuhansia tunnissa, kaikkien ohjusten torjuntaan ei ole keinoja. ==Historia== Ensimmäinen ballistinen ohjus oli saksalainen V2, joka ammuttiin ensimmäisen kerran 2. syyskuuta 1944 Pariisiin ja myöhemmin satoja ammuttiin Lontooseen ja Antwerpeniin. Myöhemmin V-2:sta kehitettiin muun muassa Neuvostoliitossa Scud. V-2 on ollut myös Yhdysvaltain Redstone-ohjuksen suunnittelun lähtökohtana. Jopa Kiinan ohjusten suunnittelu pohjautuu V-2-ohjukseen. Edellä mainitut ohjukset käyttävät tavallisia räjähtäviä taistelukärkiä, mutta Scud voidaan lisäksi varustaa erikoiskärjillä: kemiallisin tai ydinasein. Scudin kaltaisia keskimatkaa (muutama sata km) lyhyemmän kantaman taktisia ballistisia ohjuksia on ollut lukuisa määrä. Yhdysvalloissa ohjuksia kehittivät 1940–1950-luvuilla maavoimien JPL-laboratorio ja Redstonen varikko sekä laivaston NRL- laboratorio. Pitkän kantaman ohjusta alettiin suunnitella jo 1946, mutta Karel Bossartin vetämä WS-117-projekti toteutui Atlas-ohjuksena vasta 1950-luvun puolivälin Dwight D. Eisenhowerin ”Crash Program” -ohjelmissa.Haupt, Dirk Roland: Ballistiskt missilförsvar i Europa och folkrätten. Jus ad bellum, jus in bello och staters folkrättsliga ansvar ex delicto; i: Kungliga Krigsvetenskapsakademiens Handlingar och Tidskrift, 218:e årgången (2014), fjärde häftet, sid 53-83 . ==Lähteet== == Aiheesta muualla == * Luokka:Seulonnan keskeiset artikkelit
Induktanssi

Induktanssi (itseinduktanssi, tunnus L) kuvaa kelan, käämin tai muun yleisen johdinsilmukan kykyä vastustaa sen läpi kulkevan sähkövirran muutosta. Induktanssin SI-järjestelmän mukainen yksikkö on henry (tunnus H). Myös suora johdin, jonka läpi kulkee sähkövirta, muodostaa ympärilleen magneettikentän. Siten kaikilla johtimilla on ainakin jonkin verran induktanssia. ==Induktanssin määritelmä== Sähkövirran muutos indusoi esimerkiksi kelaan sähkömotorisen voiman (smv), jonka suuruus saadaan Faradayn induktiolaista. Lenzin lain mukaan tämä indusoitunut smv pyrkii vastustamaan virran muutoksia. Induktanssi lasketaan silmukkaan indusoituneen sähkömotorisen voiman \mathcal{E} tai jännitteen -E_{ind} ja sähkövirran muutosnopeuden dI/dt suhteena: : L = \frac{E_{ind}}{dI/dt} . Mikäli käämin induktanssi on suuri, pienikin virranmuutos, käytännössä korkeampi taajuus, aiheuttaa suuren sähkömotorisen voiman, joka vastustaa virran muutosta, eli mitä suurempi induktanssi sitä matalampia taajuuksia vaimenee.(Huomaa että smv on käämissä piiriin indusoituvan jännitteen vastaluku). Piirin induktanssia voidaan siis käyttää vaimentamaan äkillisiä sähkövirran muutoksia. Induktanssi voidaan yhtäpitävästi laskea myös kierrosmäärän N ja magneettivuon Φ tulon ja kelassa kulkevan virran suhteena,Induktio; Fysikaalisten tieteiden laitos, Helsingin yliopisto : L = \frac{N\Phi}{I}. Toisinaan laskuissa käytetään suuretta käämivuoSähkömagnetismi, sivu 8; Leena Korpinen, TTY (), :\Psi = N\Phi. Flux and flux density, Schoolphysics online Induktanssi L voidaan tällöin määritellä käämivuoksi virtayksikköä kohti. :L = \frac{\Psi}{I}. ==Kelojen induktanssien laskukaavoja== Ferriittirenkaalle käämityn kelan induktanssi voidaan laskea seuraavasta kaavasta:Induktiivisuuden ABC 2004, sivu 6; Würth Elektronik Oy : L = {\mu_0 \mu_e N^2 A_e \over l_e} missä :μ0 on tyhjiön permeabiliteetti eli magneettivakio :μe on sydämen tehollinen suhteellinen permeabiliteetti :N on kierrosmäärä :Ae on sydämen tehollinen poikkipinta-ala :le on tehollinen magneettisen piirin pituus Kelasydämelle käämityn kelan induktanssin määrittäminen perustuu usein myös AL-lukuun. Sydämelle ilmoitettava AL-luku, jonka yksikkönä käytetään usein nH/n² tarkoittaa, miten paljon nanohenryjä induktanssia saadaan käämin kierrosmäärän (n) neliötä kohti.Induktiivisuuden ABC 2004, sivu 7; Würth Elektronik Oy == Induktanssin mittaaminen == Induktanssin mittaaminen perustuu yleensä kelan impedanssin mittaamiseen jollakin vaihtojännitteellä. Käytännön kelat ovat usein varsin häviöisiä eli reaktanssi voi poiketa impedanssista merkittävästi. Induktanssi voidaan määrittää reaktanssin ja mittaustaajuuden perusteella, mutta tarkkaan mittaukseen pitää ottaa huomioon kelan resistanssikin. Induktanssin mittaamiseen on erityisiä LCR-mittareita. Kelan induktanssi voidaan määrittää myös rakentamalla resonanssipiiri tunnetun kapasitanssin kanssa. Induktanssi voidaan laskea piirin kapasitanssin ja resonanssitaajuuden perusteella. ==Katso myös== * Sähkömagneettinen induktio * Keskinäisinduktanssi ==Lähteet== == Kirjallisuutta == * Luokka:Suureet Luokka:Elektroniikka Luokka:Sähkömagnetismi Luokka:Seulonnan keskeiset artikkelit
Aramean kirjaimisto

Aramean kirjaimisto kehittyi foinikialaisesta noin vuonna 900 eaa. Kirjoitusjärjestelmä levisi entisestään assyrialaisten valloitettua Amarean 700-luvulla eaa. Arabian kieli syrjäytti sen vasta 800-luvulla. Kirjoitusjärjestelmästä kehittyi idässä Intian brahmi-kirjoitus, anatoliassa muinaisturkin sisäaasialaiset riimut, syyrian ja heprean kirjaimistot sekä nabatealainen kirjoitus Petran kaupungissa Jordaniassa ja sitä kautta arabian aakkosto. ==Kirjaimisto== Aramean kirjaimistoon kuuluvat seuraavat kirjaimet, joita on yhteensä 22: Kirjaimen nimi Aramean kirjaimisto IPA Vastaa kirjainta Syyrialainen kirjaimisto Valtakunnanaramea heprea foinikia arabia Brahmi-kirjoitus Nabatealainen Kharosthi Maaloulan nykyaramea kuva merkki kuva merkki Ālap ܐ 𐡀 ; , א 𐤀 ا 𑀅 𐨀 Bēth ܒ 𐡁 , ב 𐤁 ب 𑀩 𐨦 Gāmal ܓ 𐡂 , ג 𐤂 ج 𑀕 𐨒 Dālath ܕ 𐡃 , ד 𐤃 د ذ 𑀥 𐨢 Hē ܗ 𐡄 ה 𐤄 ه 𑀳 𐨱 Waw ܘ 𐡅 ; , ו 𐤅 و 𑀯 𐨬 Zain ܙ 𐡆 ז 𐤆 ز 𑀚 𐨗 Ḥēth ܚ 𐡇 ח 𐤇 ح خ 𑀖 𐨓 Ṭēth ܛ 𐡈 ט 𐤈 ط ظ 𑀣 𐨠 Yodh ܝ 𐡉 ; , י 𐤉 ي 𑀬 𐨩 Kāp ܟ 𐡊 , כ ך 𐤊 ك 𑀓 𐨐 Lāmadh ܠ 𐡋 ל 𐤋 ل 𑀮 𐨫 Mem ܡ 𐡌 מ ם 𐤌 م 𑀫 𐨨 Nun ܢ 𐡍 נ ן 𐤍 ن 𑀦 𐨣 Semkath ܣ 𐡎 ס 𐤎 س 𑀰 𐨭 ʿĒ ܥ 𐡏 ע 𐤏 ع غ 𑀏 𐨀𐨅 Pē ܦ 𐡐 , פ ף 𐤐 ف 𑀧 𐨤 Ṣādhē ܨ , 𐡑 צ ץ 𐤑 ص ض 𑀲 𐨯 Qop ܩ 𐡒 ק 𐤒 ق 𑀔 𐨑 Rēsh ܪ 𐡓 ר 𐤓 ر 𑀭 𐨪 Šin ܫ 𐡔 ש 𐤔 ش 𑀱 𐨮 Taw ܬ 𐡕 , ת 𐤕 ت ث 𑀢 𐨟 == Lähteet == Luokka:Aakkostot
Foinikialainen kirjaimisto

Foinikialainen kirjaimisto kehittyi vuoden 1050 eaa. tienoilla Foinikiassa, nykyisen Libanonin seudulla. Kauppiaskansan mukana kirjoitusjärjestelmä levisi tehokkaasti eri alueille ja siitä kehittyivät puunilainen (Karthagon) kirjoitus, muinaisheprealainen kirjoitus sekä aramean ja kreikan kirjaimisto. Kreikan kirjaimistosta syntyivät edelleen kyrillinen ja latinalainen kirjaimisto. Puunilainen kirjoitus hävisi Karthagon valtakunnan tuhouduttua ja muinaisheprealainen kirjoitus korvautui aramean kirjaimistosta kehittyneellä heprean neliökirjoituksella, muinaisheprealaisesta kirjoituksesta edelleen kehittyneellä samarialaisella kirjoituksella on enää noin 550 käyttäjää. Nykyisin uskotaan että foinikialaiset eivät olleet aakkoskirjoituksen ensimmäisiä keksijöitä, vaan jokin heitä edeltänyt kanaanilainen kansa. Kirjain Nimi Merkitys Vastaava kirjain Vastaava kirjain Vastaava kirjain Vastaava kirjain Vastaava kirjain Kirjain Nimi Merkitys heprealainen arabialainen kreikkalainen latinalainen kyrillinen ʼāleph härkä א ﺍ Αα Aa Аа bēth talo ב ﺏ Ββ Bb Бб, Вв gīmel kameli ג ﺝ Γγ Cc, Gg Гг dāleth ovi ד ﺩ Δδ Dd Дд hē ikkuna ה ﻩ Εε Ee Ее, Єє wāw koukku ו ﻭ (Ϝϝ), Υυ Ff, Uu, Vv, Ww, Yy Уу zajin ase ז ﺯ Ζζ Zz Зз ḥēth aita ח ﺡ Ηη Hh Ии ṭēth pyörä ט ﻁ Θθ Фф yōdh käsivarsi י ﻱ Ιι Ii, Jj Іі kāph kämmen כ ﻙ Κκ Kk Кк lāmedh sauva, tutkain ל ﻝ Λλ Ll Лл mēm vesi מ ﻡ Μμ Mm Мм nun käärme נ ﻥ Νν Nn Нн sāmekh kala ס Ξξ, Χχ Xx Хх ʿayin silmä ע ﻉ Οο Oo Оо pē suu פ ﻑ Ππ Pp Пп ṣādē papyrus צ ﺹ Цц, Чч qōph apina ק ﻕ Qq rēš pää ר ﺭ Ρρ Rr Рр šin hammas ש ﺱ Σσ Ss Сс, Шш tāw risti, merkki ת ﺕ Ττ Tt Тт Luokka:Aakkostot Luokka:Seulonnan keskeiset artikkelit
Puolireaktio

Puolireaktio on hapetus-pelkistysreaktion toinen osa, jolla ilmaistaan joko hapetus tai pelkistys. Laskemalla puolireaktiot yhteen saadaan kokonaisreaktio. Esimerkiksi reaktio Cu2+ \+ Zn → Cu + Zn2+ voidaan jakaa puolireaktioihin: * Zn → Zn2+ \+ 2 e− (hapetus) * Cu2+ \+ 2 e− → Cu (pelkistys). Luokka:Kemialliset reaktiot
Pronssi

thumb|Pronssikautisia pronssivaluja. Tarkoitettu ilmeisesti uudelleenvalettaviksi. Pronssi eli vaski (vanha suomalainen nimi) on metalliseos eli lejeerinki, jonka pääkomponenttina on kupari. Tavallisimmin pronssilla tarkoitetaan kuparin ja tinan seosta, mutta nimitystä käytetään myös muista kuparin metalliseoksista, paitsi kuparin ja sinkin seoksesta, jota nimitetään messingiksi. Kuparipohjaisilla metalliseoksilla on matalampi sulamispiste kuin raudalla, ja kuparin työstö ja metallurgia ovat helpompia hallita kuin rautametalleilla. Kuparin tiheys on noin 10 % suurempi kuin raudan. Korroosio ei vahingoita pronssia samalla tavoin kuin rautaa, varsinkaan meriolosuhteissa. Pronssi myös kestää väsymistä jonkin verran rautaa paremmin. == Historia == Pronssikaudella seos sisälsi kuparin ohella muita saatavissa olevia metalleja, yleensä tinaa ja sinkkiä, joskus myös lyijyä. Pronssia valmistettiin sulattamalla kuparia sinkkimalmin kanssa. Metallissa oli usein epäpuhtautena arseenia, joka paransi sen mekaanisia ominaisuuksia. Pronssi oli myös lujempaa kuin alkeellisimmat rautalaadut. Euroopassa siirryttiin kuitenkin rautakauteen merenkulun ja kaupan vaikeuduttua Välimerellä 1200–1100 eaa. Kirkonkelloihin käytettävä pronssi sisältää 20 % tinaa. Suurin pronssista valettu kirkonkello, Tsar-Kolokol, joka painaa noin 200 tonnia ja on 6,14 m korkea, valettiin 1733–1735. Se on edelleen Moskovan Kremlissä, tosin hajonneena. == Pronssin käyttö nykyään == Nykyisin valmistetaan hyvin monenlaisia erikoispronssilaatuja seostamalla mukaan pieniä määriä muun muassa piitä, mangaania, alumiinia tai telluuria. Seoskomponentit ja seossuhde vaikuttavat pronssin lujuuteen, korroosionkestävyyteen ja ulkonäköön. Esimerkiksi piipronssia käytetään hitsattaviin metalliliitoksiin, heloihin, pultteihin, nupeihin, sinkilöihin, pieniin renkaisiin sekä enenevästi taidevaluun. Piipronssi on hyvin korroosionkestävää. Pronssia käytetään myös symbaalien, eli peltien tai lautasten, jotka ovat osana rumpuja, valmistamiseen. Ne tehdään joko b8-pronssista (seoksesta 8 prosenttia on tinaa) tai b20-pronssista (20 % tinaa). Seokseen voidaan lisätä myös muita metalleja, kuten alumiinia tai hopeaa. Suurissa kilpailuissa kolmanneksi tulleelle kilpailijalle annetaan pronssimitali. ==Lähteet== == Aiheesta muualla == Luokka:Metalliseokset Luokka:Kuvanveiston materiaalit Luokka:Kupari Luokka:Pronssikausi Luokka:Seulonnan keskeiset artikkelit
Moccamaster

Moccamaster on alankomaalaisen Technivormin omistama kahvinkeittimien ja kahvimyllyjen tuotemerkki. Ensimmäinen Moccamaster-kahvinkeitin, jonka suunnitteli Gerard C. Smit, julkistettiin vuonna 1969. Moccamaster- kahvinkeittimet valmistetaan käsityönä Alankomaissa. Moccamaster- kahvinkeittimissä käytetään kahden erillisen vastuksen tekniikkaa. Vastuksista tehokkaampi keittovastus kiehauttaa veden ja se on juoksuputken päässä noin 92–96 °C. Pienempitehoinen lämpölevyn vastus pitää valmiin kahvin noin 80–85 °C lämpötilassa. Vesisäiliön pohjassa oleva uimurinkoho ohjaa keittovastusta, mikäli säiliössä ei ole vettä ei myöskään keittovastus ole päällä. Tämä säästää energiaa ja lisää turvallisuutta. Moccamastereihin on saatavilla tarvikkeena lasipannut, kannet ja suppilot jälleenmyyjiltä, sekä se on korjattavissa huoltoliikkeissä. Osassa malleista on lämpölevyn tehonsäätö, jota säädetään erillisellä kytkimellä. Lämpölevyn täyttä tehoa käytetään, kun keitetään täysi pannullinen kahvia. Kun keitetään puoli pannua tai vähemmän, tulee lämpölevyn kytkin laittaa pienemmälle teholle. Lämpölevyn tehonvalintakytkimellä saadaan kahvinkeittotilanteessa lasipannu nopeammin säilytyslämpöön ja pystytään vaikuttamaan, ettei kuuma kahvi valu ”kylmään pannuun”. Kahvin oikea säilytyslämpötila on yli 80 °C. Osassa Moccamaster- malleissa on mekaaninen tai automaattinen tippalukko. Kaikissa Moccamaster- keittimissä on nykyään Euroopan unionin energiatehokkuusdirektiivin mukainen 40 minuutin automaattinen virrankatkaisu. Suomessa Moccamaster-merkkiä edustaa Oy Moccamaster Nordic Ab. Vuonna 2020 Moccamaster äänestettiin Suomen 18. arvostetuimmaksi tuotemerkiksi Markkinointi & Mainonta -lehden ja Taloustutkimuksen vuosittaisessa Brändien arvostus -kyselyssä.Fazerin Sininen jatkaa yhä kärjessä - Tässä ovat Suomen arvostetuimmat brändit, Markkinointi & Mainonta 23.9.2016. Viitattu 2.5.2017. Moccamaster on listalla ainut kodinkonebrändi, joka yltää top 20 -sijoitukseen. == Lähteet == == Aiheesta muualla == * Moccamasterin verkkosivut * Luokka:Keittiökoneet Luokka:Kahvinvalmistus Luokka:Kodinkonemerkit
HYK

HYK voi tarkoittaa seuraavia: *Helsingin yliopiston kirjasto *Hyvinkään yhteiskoulu * Hämeenlinnan yhteiskoulu
Otto Metsänen

Otto Akselinpoika Metsänen (14. marraskuuta 1884 – 17. toukokuuta 1918) oli mouhijärveläinen työmies ja kunnan punakaartin päällikkö Suomen sisällissodassa. Hän syyllistyi miehineen ainakin yhteen murhaan, nimittäin Karkun suojeluskunnan päällikön Roope Aunion ampumiseen. Sodan lopussa hän pakeni neljän esikuntaansa kuuluneen miehen kanssa Mikkeliin, missä he jäivät lopulta kiinni eräästä syrjäisestä torpasta kesken saunomisen. Kaikki viisi tuomittiin kuolemaan ja ammuttiin Mikkelissä toukokuussa. Ampumisesta uutisoitiin muun muassa Uudessa Suomettaressa. == Lähteet == Luokka:Suomen sisällissodan punaiset Luokka:Suomen sisällissodan terroriin osalliset henkilöt Luokka:Suomalaiset murhaajat Luokka:Suomalaiset teloitetut Luokka:Vuonna 1884 syntyneet Luokka:Vuonna 1918 kuolleet
Kirjoitustulkkaus

Kirjoitustulkkaus on kommunikointimenetelmä huonokuuloisille ja kuuroutuneille henkilöille, jotka eivät kuule tai saa selvää puheesta. Tulkkia voidaan käyttää esimerkiksi opiskelussa, kokouksissa, kerhoissa, lääkärissä, yleisötilaisuuksissa tai virastokäynneillä. Kirjoitustulkki kirjoittaa puheen kannettavalle tietokoneelle, jonka ruudulta asiakas sen lukee. Teksti voidaan näyttää televisiossa tai heijastaa valkokankaalle, jos tulkkausta tarvitsevia asiakkaita on tilaisuudessa useampia. Tarvittaessa tulkkaus voi tapahtua myös käsin kirjoittamalla tai muilla kommunikaatiomenetelmillä, kuten viitotulla puheella. Tulkkaus tapahtuu vain yhteen suuntaan - kuuroutunut/huonokuuloinen asiakas osallistuu itse puhumalla. Pidemmissä tilaisuuksissa tulkkeja on usein kaksi, jotka vuorottelevat kirjoitusvuorossa ja tukivuorossa. Tukivuorossa oleva tulkki varmistaa tulkkauksen laadun mm. kirjoittamalla paperille tai kuiskaamalla kirjoitusvuorossa olevalle vuosilukuja, nimiä ja vierasperäisiä sanoja. ==Kirjallisuutta== * Kallio, Jenni & Ojala, Stina: ”Tunneilmaisusta tulkatuksi tekstiksi”. Teoksessa Vapaasti luettavissa Luokka:Viestintä
Kiviset ja Soraset

Kiviset ja Soraset (The Flintstones) on Hanna-Barberan tuottama animaatiosarja, joka huomioitiin Emmy-ehdokkuudella. Sarja kertoo kivikauden ihmisistä, joille nykyajan keksinnöt, kuten autot ja pölynimurit, eivät ole vieraita. Sarjaa pidetään usein vain piirrossarjana, mutta todellisuudessa se oli oikeastaan tilannekomedia-sarja taustanauruineen. Sarjaan perustuu myös spin-off Kivikylän mukulat (The Flintstone Kids). Animaatiosarjasta on tehty myös sarjakuva, kaksi elokuvaa sekä videopelejä. ==Hahmot== ===Kiviset=== * Retu Kivinen, brontonosturin käyttäjä Slaten Kivi ja Sora yhtiössä. * Vilma Kivinen, Retun vaimo, kotiäiti. * Siru Kivinen, Kivisten tytär. * Dino, Kivisten koiramainen lemmikkidinosaurus. * Baby Puss, Kivisten lemmikkisapelihammaskissa. ===Soraset=== * Tahvo Soranen, Retun naapuri ja paras ystävä. * Betty Soranen, Tahvon vaimo, kotiäiti. * Bamm-Bamm Soranen tai Pam-Pam Soranen, Sorasten adoptiopoika. * Hoppy, Sorasten kengurumainen lemmikkidinosaurus. ===Muut hahmot=== * Nate Slate, Retun työnantaja, Slaten Kivi ja Sora yhtiön omistaja ja johtaja. * The Gruesomes, Kivisten naapureina asuva hirviöperhe. * The Great Gazoo, Zetox-planeetalta maahan karkotettu avaruusolento. * Arnold, Kivisten lehdenjakajapoika. * Joe Rockhead, Retun ja Tahvon ystävä. * Sam Slagheap, Vesipuhveli-loosin, johon Retun ja Tahvo kuuluvat, Grand Poobah. == Äänirooleissa == ==Vastaanotto ja arvostelu== Wizard Magazine listasi vuonna 2001 Kiviset ja Soraset sijalle 55 laatimassaan kautta aikain sadan parhaan animaatiosarjan listalla. Se listattiin tammikuussa 2009 IGN-sivuston laatiman sadan parhaan animaatiosarjan listalle sijalle 9.TOP 100 Animated Series IGN Tammikuu 2009. Viitattu 30.6.2009 Koska sarja oli niin suosittu, Linnanmäellä oli vuosina 1966-69 maksullinen käyntikohde nimeltään "Kivikylä", joka perustui sarjaan. == Elokuvat == Animaatiosarjaan perustuvia oikeilla näyttelijöillä tehtyjä elokuvia on kaksi: * Kiviset ja Soraset (1994)IMDB * Flintstones – Viva Rock Vegas (2000)IMDB == Lähteet == * Voice Chasers ===Viitteet=== == Aiheesta muualla == Luokka:1960-luvun piirrossarjat Luokka:Yhdysvaltalaiset animaatiosarjat Luokka:Seulonnan keskeiset artikkelit
Cartoon Network Studios

Cartoon Network Studios on yhdysvaltalainen WarnerMedian tytäryhtiö, joka tekee animaatiosarjoja Time Warnerin televisiokanavalle Cartoon Networkille. Yhtiö aloitti toimintansa vuonna 1994 Hanna-Barberan tytäryhtiönä, kun yhtiö keskittyi tuottamaan alkuperäisiä animaatio-ohjelmia Cartoon Networkille ja jatkoi Hanna-Barberan viimeisimpien sarjojen tuottamista, kuten Dexterin laboratorio ja Tehotytöt. William Hannan kuollessa vuonna 2001 Hanna-Barbera yhtiö lakkautti tuotantonsa kokonaan, jonka myötä Cartoon Network Studiosista tuli kokonaan itseään kantava animaatiostudio ja tuotti ensimmäisiä animaatioita vuonna 2001. == Cartoon Network Studiosin piirrettyjä == Trademark Information Cartoon Network Viitattu 18.7.2012 * Courage the Cowardly Dog (1999–2002, yhteistuotti Stretch Filmsin kanssa) * Dexterin laboratorio (2001–2003, Hanna-Barbera tuotti sarjan vuosina 1996–1998) * Samurai Jack (2001–2004) * Grim & Evil (Grim and Evil, 2001–2003) ** The Grim Adventures of Billy & Mandy (2001–2007) ** Evil Con Carne (2003–2004) * Aikamatka (2001–2003) * Tehotytöt (2001-2005, Hanna-Barbera tuotti sarjan vuosina 1998-2001) * Whatever Happened to Robot Jones? (2002–2003) * Johnny Bravo (2003–2004, Hanna-Barbera tuotti sarjan vuosina 1997–2002) * Star Wars: Clone Wars (2003–2005) * Megas XLR (2004–2006) * Foster's Home for Imaginary Friends (2004–2010) * Hi Hi Puffy AmiYumi (2004–2007) * Pet Alien (2005–2009) * The Life and Times of Juniper Lee (2005–2007) * Camp Lazlo (2005–2008) * My Gym Partner's a Monkey (2005–2008) * Ben 10 (2005–2008) * Robotboy (2005–2008) * Squirrel Boy (2006–2008) * Class of 3000 (2006–2008) * Out of Jimmy's Head (2007–2008) * Chowder (2007–2010) * Transformers: Animated (2007–2009) * Chop Socky Chooks (2008–2009) * Ben 10: Alien Force (2008–2010) * The Marvelous Misadventures of Flapjack (2008–2010) * Ben 10: Ultimate Alien (2010) === Elokuvat === * The Flintstones: On the Rocks (2001) * Powerpuff Girls – elokuva (2002) * Dexter's Laboratory: Chicken Scratch (2002) * Billy & Mandy's Big Boogey Adventure (2007) * Billy & Mandy: Wrath of the Spider Queen (2007) * Ben 10: Secret of the Omnitrix (2007) * Ben 10: Race Against Time (2007) * Underfist: Halloween Bash (2008) * Ben 10: Alien Swarm (2009) == Katso myös == * Hanna-Barbera == Lähteet == == Aiheesta muualla == * Kuva yhtiön rakennuksesta Luokka:Yhdysvaltalaiset animaatiostudiot Luokka:Cartoon Network
Arena

Arena voi tarkoittaa ainakin seuraavia: * areena (), erilaisia näytöksiä varten tehty, katsomolla ympäröity alue tai rakennus * Arena, elsalvadorilainen poliittinen puolue * Arena, kaupunki Wisconsinissa, Yhdysvalloissa * Arena, The Elder Scrolls -roolipelisarjan ensimmäinen osa * Arena, brittiläinen rock-yhtye * Arena, Helsingissä vuosina 1916–1920 ilmestynyt aikakauslehti * Arena, Duran Duranin albumi vuodelta 1984 * Arena, Haloo Helsinki! -yhtyeen albumi vuodelta 2015 * Arena, Venäjän armeijan kehittämä panssarivaunujen ohjustentorjuntajärjestelmä * Arena, W3C-säätiön kehittämä WWW-selain * Arena, brittiläinen miestenlehti * Arena, amfiteatteri Veronassa, Italiassa * Arena, urheiluvälinevalmistaja * Motorhispania Arena, kevytmoottoripyörä * Arenan talo, suuri kerrostalo Helsingin Hakaniemessä * Komediateatteri Arena, teatteri Helsingissä * Arena, entinen elokuvateatteri Hyvinkäällä * Arena, sukunimenä: ** Bruce Arena (s. 1951), yhdysvaltalainen jalkapalloilija ja valmentaja ** Gildo Arena (1921–2005), italialainen vesipalloilija ** Maria Arena (s. 1966), belgialainen poliitikko ja europarlamentaarikko. == Katso myös == * Areena
Ars Magica

Ars Magica (suom. taikuuden taide) on Jonathan Tweetin ja Mark Rein-Hagenin kehittämä roolipeli. Peli sijoittuu niin sanottuun "Myyttiseen Eurooppaan", joka on keskiaikainen Eurooppa, jossa sen aikaiset uskomukset ovat tosia: keijut ja haltijat asuttavat metsiä, maagit käyttävät taikavoimia, hirviöt syövät lapsia jne.. Pelissä pelaajat ovat maageja, jotka hallitsevat voimakkaita loitsuja. Pääpaino on itse taikuuden lisäksi maagien välisessä politiikassa. Maagit muodostavat yhteisön (Order of Hermes), joka jakautuu huoneisiin (houses). Huoneet kilpailevat ja juonivat keskenään, mikä muodostaa monien mielestä pelin suolan. ==Säännöt== Erityistä Ars Magicassa sen ilmestyessä oli etenkin se, että toisin kuin monet muut ensimmäiset roolipelit, se ei pyrkinyt siihen, että pelaajien hahmot olisivat ominaisuuksiltaan tasavertaisia tai tasapainossa. Pelaajat muodostavat usealla hahmolla ryhmän, johon kuuluu maagien lisäksi palvelijoita, sotureita ja muita maageihin verrattuna heikkoja hahmoja. Järjestelmä mahdollistaa myös kiertävän pelinjohtajuuden. Pelin magiajärjestelmää kuvataan edelleen yhdeksi roolipelien parhaista. Maageilla ei ole pelkästään ennalta määrättyjä loitsuja, vaan säännöt mahdollistavat kussakin tilanteessa tarvittavien spontaanien loitsujen luomisen. Spontaanit loitsut eivät ole yhtä voimakkaita kuin ennalta opetellut, mutta ne tuovat loitsujärjestelmään huomattavasti joustavuutta. ==Historia== Lion Rampant Games julkaisi Ars Magican ensimmäisen ja toisen laitoksen 1980-luvun lopulla. 1990-luvun alussa pelin julkaisuoikeudet siirtyivät White Wolfille, jonka Rein-Hagen oli perustanut. White Wolf julkaisi pelin kolmannen laitoksen. Ars Magica myytiin Wizards of the Coastille, mutta juuri ennen neljännen laitoksen ilmestymistä oikeudet myytiin Atlas Gamesille. Viides laitos ilmestyi vuoden 2004 lopulla. ==Ars Magica ja World of Darkness== White Wolfin vanhan World of Darkness -roolipelimaailma, jonka Mark Rein-Hagen myös alun perin loi, sisältää viitteitä Ars Magican myyttiseen Eurooppaan. Esimerkiksi Ars Magican vanhemmissa laitoksissa Tremere-nimisen maagien huoneen usea maagi muuttui vampyyreiksi tavoitellessaan valtaa ja yhä voimakkaampia taikavoimia. World of Darknessin Vampire: The Masquerade -pelin maailmassa Tremere on vampyyriklaani, joka syntyi keskiajalla maagien havitellessa kuolemattomuutta. Mage: The Ascension -pelin maageilla on klaani nimeltä Order of Hermes. Nämä ovat jäänteitä ajalta, jolloin White Wolf julkaisi Ars Magicaa. Ars Magican ja World of Darknessin yhteydet alkoivat heiketä jo pelin neljännessä laitoksessa. Viidennen laitoksen toimittaja David Chart päätti irrottaa lopullisesti Ars Magican maailman World of Darkness -jatkumosta. Viidennessä laitoksessa ei ole enää lainkaan viittauksia vampyyri-Tremereihin ja kyseisiä tapahtumia ei virallisen kaanonin mukaan koskaan tapahtunut. ==Triviaa== Legendan mukaan Rein-Hagen suostui siihen, että sääntökirjan kannessa on ensin Jonathan Tweetin nimi sillä ehdolla, että hänen nimensä kirjoitetaan muodossa Mark Rein•Hagen. Luokka:Pöytäroolipelit
Kravun kääntöpiiri

Kravun kääntöpiiri on leveyspiiri noin 23,4 astetta pohjoista leveyttä eli sijaitsee maan akselin kaltevuuskulman etäisyydellä päiväntasaajasta. Se on pohjoisin kohta, jonne Aurinko voi paistaa kohtisuoraan ylhäältä eli zeniitistä. Tämä tapahtuu kerran vuodessa, pohjoisen pallonpuoliskon kesäpäivänseisauksen aikaan kesäkuussa. Kravun kääntöpiirin eteläinen vastine on Kauriin kääntöpiiri. Nimi Kravun kääntöpiiri johtuu siitä, että antiikin aikana Aurinko oli, ollessaan siihen nähden zeniitissä, Maasta katsottuna tähtitaivaalla Kravun tähdistön suunnassa. == Kravun kääntöpiirillä sijaitsevat valtiot ja meret == Kravun kääntöpiiri kulkee seuraavien valtioiden alueen ja merten kautta, lueteltuna päivämäärärajalta alkaen itään päin: Koordinaatit Valtio, alue tai merialue Tarkennukset tai huomautukset Tyynimeri Kulkee Baja California Surin osavaltion alueella Kalifornian niemimaalla. Kalifornianlahti Kulkee Sinaloan, Durangon, Zacatecasin, San Luis Potosín, Nuevo Leónin ja Tamaulipasin osavaltioiden alueilla. Meksikonlahti Atlantin valtameri Kulkee Floridansalmen kautta. Kulkee Exuman ja Long Islandin saarten kautta. Atlantin valtameri Länsi-Sahara Marokon vaatima alue Tšadin pohjoisin kohta on Kravun kääntöpiirillä koordinaateissa . Kulkee Nasserjärven kautta. Punainenmeri Yhdistyneet arabiemiirikunnat Kulkee Abu Dhabin emiirikunnan alueella. Kulkee maan pääkaupungin Masqatin halki. Intian valtameri Arabianmeri Kulkee Gujaratin, Rajasthanin, Madhya Pradeshin, Chhattisgarhin, Jharkhandin ja Länsi-Bengalin osavaltioiden alueilla. Kulkee Khulnan, Dhakan ja Chittagongin alueilla. Kulkee Tripuran osavaltion alueella. Kulkee Chittagongin alueella. Kulkee Mizoramin osavaltion alueella. (Burma) Kulkee Chin, Sagaingin, Mandalayn ja Shanin alueilla. Kulkee Yunnanin, Guangxin ja Guangdongin maakuntien alueilla. in pohjoisin kohta on 7 km:n päässä Kravun kääntöpiiriltä. Taiwaninsalmi Kulkee Hujingin saaren kautta sekä Chiayin ja Hualienin piirikuntien alueilla. Tyynimeri == Katso myös == * Kauriin kääntöpiiri * Leveyspiiri Luokka:Luonnonmaantiede Luokka:Leveyspiirit Luokka:Seulonnan keskeiset artikkelit de:Wendekreis (Breitenkreis)#Nördlicher Wendekreis